open-index/open-wikipedia-markdown huggingface dataset:
Manikit

**Manikit** (*Lonchura*) on loistopeippojen heimoon kuuluva suku.

## Lajit
BirdLife Suomen mukaan sukuun kuuluu 28 lajia:
*Arfakinmanikki *Lonchura vana*
*Borneonmanikki *Lonchura fuscans*
*Harmaamanikki *Lonchura caniceps*
*Isonokkamanikki *Lonchura grandis*
*Kalvakkamanikki *Lonchura pallida*
*Kastanjamanikki *Lonchura malacca*
*Metsämanikki *Lonchura tristissima*
*Mustahuppumanikki *Lonchura spectabilis*
*Mustakaulamanikki *Lonchura leucogastroides*
*Mustamanikki *Lonchura hunsteini*
*Mustavyömanikki *Lonchura monticola*
*Niittymanikki *Lonchura teerinki*
*Nokimanikki *Lonchura stygia*
*Raitakylkimanikki *Lonchura montana*
*Raitavatsamanikki *Lonchura molucca*
*Riisipeippo *Lonchura oryzivora*
*Ruskorintamanikki *Lonchura castaneothorax*
*Sitruunamanikki *Lonchura flaviprymna*
*Suistomanikki *Lonchura nevermanni*
*Suomumanikki *Lonchura punctulata*
*Suomuvatsamanikki *Lonchura kelaarti*
*Timorinmanikki *Lonchura quinticolor*
*Timorinriisipeippo *Lonchura fuscata*
*Uudenbritannianmanikki *Lonchura melaena*
*Uudenirlanninmanikki *Lonchura forbesi*
*Valkohuppumanikki *Lonchura maja*
*Valkoperämanikki *Lonchura striata*
*Valkovatsamanikki *Lonchura leucogastra*

Myös seuraavia pidetään toisinaan eri lajeina, toisinaan kuitenkin muiden manikkilajien alalajeina:

* *[[Lonchura atricapilla]]*, pidetty aiemmin kastanjamanikin (*Lonchura malacca*) kanssa samana lajina
* *[[Lonchura ferruginosa]]*, pidetty joskus kastanjamanikin (*Lonchira malacca*) kanssa samana lajina
* *[[Lonchura nigerrima]]*, pidetty joskus mustamanikin (*Lonchura hunsteini*) alalajina
* *[[Lonchura nigriceps]]*, pidetty joskus seepramanikin (*Lonchura bicolor*) alalajina

## Lähteet
Adolf Broberg

**Johan Adolf Ulrik Jakob Broberg** (26. syyskuuta 1770 – 4. helmikuuta 1849 Lapinjärvi) oli suomalainen eversti ja maaherra.

Hän toimi Kymenkartanon läänin maaherrana vuosina 1827–1828 ja Turun ja Porin läänin maaherrana 1828–1831.

## Lähteet
Paul van Buitenen

**Paul van Buitenen** (s. 28. toukokuuta 1957 Breda) on hollantilainen Euroopan unionin virkamies ja europarlamentaarikko vuosina 2004–2009.

Van Buitenen arvosteli EU:n toiminnassa havaitsemiaan väärinkäytöksiä. Hänen paljastamansa asiat johtivat EU:n Santerin komission eroon 1990-luvun lopulla. Van Buitenen valittiin europarlamenttiin perustamansa Europa Transparant -puolueen listoilta vuonna 2004. Vuonna 2006 hän moitti Clearstream-pankkitoimintaa ja EU:n toimintaa ja julkaisi vuonna 2008 verkkosivuillaan luottamuksellista, EU:n sisäisen raportin tietoa EU:n varojen väärinkäytöstä. Vuonna 2008 van Buitenen ilmoitti Europa Transparant -puolueensa lopettamisesta ja ilmoitti liittyvänsä Kristilliseen liittoon (ChristenUnie), joka on hollantilainen kristillis-demokraattinen puolue.

''Reader's Digest'' -lehti ja Australian Broadcasting Commission ovat valinneet van Buitenenin Vuoden eurooppalaiseksi.

## Katso myös
* Marta Andreasen

## Lähteet
* Van Buitenen: Why I'm Leaving the European Commission European voice (vaatii kirjautumisen)

### Viitteet
Pyhän Marian kirkko (Kirkby Lonsdale)

**Pyhän Marian kirkko** () on kyläkirkko Kirkby Lonsdalessa Englannissa. Se kuuluu Englannin kirkon Carlislen hiippakunnan Kendalin rovastikuntaan.

Vanhimmat osat ovat 1200-luvulta. Lukupulpetti on vuodelta 1619. Uusromaaniseen tyyliin rakennettu eteläkuisti on 1800-luvulta.

Kirkon pohjoispuolella on suojeltu puistomaja, joka on rakennettu 1700- ja 1800-lukujen vaihteessa. Maja oli aiemmin pappilan puistossa ja sillä oli alun perin pyramidin muotoinen katto.

## Lähteet

## Aiheesta muualla
Öjan kirkko (Gotlanti)

**Öjan kirkko** () on keskiaikainen luterilainen kirkko Öjassa, Ruotsin Gotlannin saarella. Kirkkorakennus on pääosin 1200-luvulta ja sen runsaat kalkkimaalaukset 1400-luvulta.

Kirkossa on taidokkaasti veistetty puinen krusifiksi 1300-luvulta. Sen tekijän arvellaan saaneen koulutuksensa Ranskassa. Siellä on myös suuri madonna-veistos, nykyisin kirkossa on kopio alkuperäisestä, joka on viety Visbyn maakuntamuseoon.

Kirkko sijaitsee vanhassa kulttuurimaisemassa jota on viljelty pronssi- ja rautakaudelta asti. Muiden Etelä-Gotlannin kirkkojen tapaan se on rakennettu hiekkakivestä. Kirkon eteläpuolen kivijalka näyttää siltä, että rakentamiseen on käytetty aikaisemman kirkon kiviä.

## Lähteet

## Aiheesta muualla
Vaksalan kirkko

**Vaksalan kirkko** () on keskiaikainen luterilainen kirkko Uppsalassa Ruotsissa. Kirkkorakennus on 1100-luvulta  ja sen vanhimmat kalkkimaalaukset 1300-luvun alkupuoliskolta.

Kirkossa on maalauksia 1400-luvun lopulta jotka on yhdistetty  Albertus Pictorin työhuoneeseen..

Kirkon näyttävin taideteos on Ruotsin suurimpiin kuuluva alttarikaappi. Se on valmistettu Antwerpenissä 1500-luvulla. Keskuskuvana on Jeesuksen kärsimys ja ristinkuolema. Kaapin siipiin on kuvattu pyhimyksiä ja marttyyreita, kuten Pyhä Andreas, jolle kirkko on pyhitetty ja Pyhä Birgitta. Alaosassa on kuvattu vertaus tyhmistä neitsyistä.

## Lähteet

## Aiheesta muualla
Marta Andreasen

**Marta Andreasen** (s. 26. marraskuuta 1954) on argentiinalaissyntyinen espanjalainen virkamies ja poliitikko, joka työskenteli EU:n Euroopan komissiossa ja tuli tunnetuksi mielipiteistään siitä että komission tilitysjärjestelmä jätti mahdollisuuden petoksille.
Andreasen raportoi tilihämäryyksistä komissaari Michaele Schreyerille ja komission johtajalle Romano Prodille. Jäätyään näiltä ilman vastausta hän vei asian Euroopan parlamentin budjettikomitealle.

Andreasen kieltäytyi allekirjoittamasta Euroopan komission vuoden 2001 tilejä. Media alkoi kiinnostua asiasta, ja elokuussa 2002 Andreasen julkisti kieltäytymisensä. 
Andreasen erotettiin työstään komissiossa toukokuussa 2002, syynä "henkilöstön sääntöartiklojen 12 ja 21 rikkominen eli ei osoittanut tarpeeksi lojaalisuutta ja kunnioitusta". Hänen on sanottu joutuneen erotetuksi, koska hän kieltäytyi allekirjoittamasta tilejä joiden uskoi olevan epäluotettavia.

Andreasen valittiin vuonna 2009 Isosta-Britanniasta Euroopan parlamenttiin EU-kriittisen UKIP-puolueen edustajana. Hän loikkasi vuonna 2013 konservatiiveihin riitauduttuaan puolueen silloisen puheenjohtaja Nigel Faragen kanssa, jota Andreasen kutsui stalinistiksi ja naisvastaiseksi. Andreasen putosi vuoden vuoden 2014 eurovaaleissa parlamentista.

## Katso myös
* Paul van Buitenen

## Lähteet
* Andreasen, Marta: Brussels Laid Bare, sivu 20. St. Edwards Press Ltd, July 2009
* UKIP MEP Marta Andreasen defects to Conservatives
* Andreasen, Marta: Brussels Laid Bare, St. Edwards Press Ltd, July 2009
* Marta Andreasen entry in the euabc.com (somewhat dated)
* The Marta Andreasen and Fabra Valles cases: an exclusive JUST Response report from the Dougal Watt Dossier – Mismanagement and Corruption in Europe – Letter from Robert Dougal Watt, Auditor, European Court of Auditors, to Michel Hervé, Secretary General, European Court of Auditors, 16 September 2002 
* Becky Barrow: I'm not a politician — just a bean-counter, says Andreasen, The Daily Telegraph: 8 February 2002
* Andreasen v Commission at curia.europa.eu
Aleksandăr Malinov

**Aleksandăr Malinov** (3. toukokuuta (J: 20. huhtikuuta) 1867 Pandăkli, Bessarabia – 20. maaliskuuta 1938 Sofia) oli bulgarialainen poliitikko. Hän toimi Bulgarian pääministerinä vuosina 1908–1911, 1918 ja 1931.

Bessarabialainen Malinov opiskeli oikeustiedettä Kiovassa, ja toimittuaan lakimiehenä Bulgariassa hän sai vuonna 1889 maan kansalaisuuden. Hän kuului Karavelovin demokraattisen puolueeseen ja oli vuodesta 1901 kansalliskokouksen jäsen. Malinov toimi ensimmäisen karran Bulgarian pääministerinä tammikuusta 1908 maaliskuuhun 1911 ja lokakuusta 1910 alkaen myös ulkoministerinä. Hänen ensimmäiselle pääministerikaudelleen osui Balkanin kriisi, jonka yhteydessä Bulgaria julistautui lopullisesti itsenäiseksi sekä kuningaskunnaksi. Malinov kannatti Bulgarian liittoutumista Venäjän ja ententevaltioiden kanssa ja varoitti maan ajautumisesta riippuvaiseksi keskusvalloista, mikä tuli ilmeiseksi varsinkin Balkanin sotien jälkeen. Vastoin hänen neuvojaan pääministeri Vasil Radoslavov ja tsaari Ferdinand I päättivät syyskuussa 1915 viedä Bulgarian mukaan ensimmäiseen maailmansotaan keskusvaltojen puolelle.

Bulgarian ajauduttua lähelle romahdusta tsaari erotti Radoslavovin kesäkuussa 1918 ja nimitti Malinovin uudeksi pääministeriksi. Hän tunnusteli mahdollisuuksia rauhan solmimiseen ympärysvaltojen kanssa ja yritti siten samalla painostaa Saksan antamaan Bulgarialle taloudellista ja sotilaallista apua, mutta yritykset osoittautuivat turhiksi. Kun Bulgarian rintama Makedoniassa romahti syyskuussa 1918, Malinov pyysi ympärysvalloilta aselepoa, vaikka tsaari Ferdinand olisi halunnut jatkaa taistelua. Ympärysvallat suostuivat aselepoon sillä ehdolla, että Bulgaria antautuisi ehdoitta. Malinov jatkoi pääministerinä vielä sen jälkeen, kun Ferdinand oli lokakuussa luopunut kruunusta. Hän erosi marraskuun lopussa vastalauseena Romanian suorittamalle kiistanalaisen Dobrudzhan alueen miehitykselle, josta ei ollut sovittu aselevon yhteydessä. Malinov oli vielä kolmannen kerran pääministerinä kesäkuusta lokakuuhun 1931.

## Lähteet
Isonkyrön kirkko

**Isonkyrön kirkko** on Isonkyrön seurakunnan pääkirkko. Se on valmistunut 1877. Kirkon alttaritaulu on vuodelta 1878. Ida Silverbergin kopio Rubensin maalauksesta "Kristus ristillä".

Kirkko on peruskorjattu ja sisältä maalattu 1956 sekä uudelleen sisältä maalattu 1984. Kirkon kellot ovat olleet alun perin vanhassa kirkossa.

## Historia

Pitäjäkokous päätti uuden kirkon rakentamisesta 1843, kun maaherran määräämässä katselmuksessa oli todettu, ettei vanhan kirkon korjaaminen ja laajentaminen onnistu. Vuonna 1864 kirkonkokous päätti rakentaa kirkon Georg Theodor Chiewitzin suunnitelmien mukaan. Tämän jälkeen rakentaminen viivästyi vielä yli kymmenellä vuodella muun muassa piirustusten uusimisen, Ylistaron omaksi seurakunnaksi eroamisen ja katovuosien vuoksi.

## Siunauskappeli
Kirkon vieressä sijaitseva punatiilinen siunauskappeli on vuodelta 1878. Sen on todennäköisesti suunnitellut pääkirkon rakennustöitä johtanut rakennusmestari August Lassallin.

## Hautausmaa
Kirkon läheisyydessä sijaitseva hautausmaa on vihitty käyttöön 1896. Hautausmaan pinta-ala on noin kaksi hehtaaria ja hautoja siellä on noin 2&nbsp;000. Erillisen sankarihauta-alueen suunnitteli arkkitehti Matti Visanti vuonna 1918. Visanti on suunnitellut myös hautamuistomerkin Kyrön karhu sekä hautojen laatat ja ristit. Sankarihauta-alueelle on haudattu yhteensä yli 200 vapaus-, talvi- ja jatkosodan sankarivainajaa.

## Lähteet

## Aiheesta muualla
*Isonkyrön kirkko
Sydämen syke

**Sydämen syke** tarkoittaa sydämen lyöntien tiheyttä eli sydämenlyöntien määrää aikayksikössä. Syke ilmaistaan yleensä lukuarvona *lyöntiä minuutissa* ja siitä voidaan käyttää lyhennettä *bpm* (). Syke vaihtelee kehon fyysisten tarpeiden mukaan, kuten hapenoton ja hiilidioksidin poistumisen. Aktiiviteetit, jotka aiheuttavat sykkeen muutoksia ovat liikunta, uni, sairaudet ja lääkeaineet.

Poikkeuksellisen alhainen, korkea tai epäsäännöllinen syke voi viitata sairauteen.

## Sykkeen mittaus

Sykettä voi arvioida helposti mittaamalla pulssia asettamalla sormenpään jonkin ison verisuonen päälle, jolloin pulssi tuntuu sormen päässä. Lääketieteessä ja urheilussa käytettävät sykemittarit mittaavat sykettä sydänsähkökäyrästä (EKG). EKG:llä voidaan mitata myös sykevälivaihtelua.

## Leposyke

Leposykkeellä (HRrest) tarkoitetaan sydämen sykettä täydellisen levon aikana, mutta kuitenkin hereillä oltaessa. Tyypillinen leposyke aikuisella on 60–80 bpm, mutta 50 ja 60 välillä olevaa leposykettä pidetään vielä täysin normaalina. Parhailla kestävyysurheilijoilla leposyke voi olla jopa alle 30 bpm.

## Maksimisyke

Maksimisykkeellä (HRmax) tarkoitetaan suurinta sydämen sykettä, jonka henkilö voi saavuttaa urheilusuorituksen aikana ilman vakavia ongelmia. Maksimisykkeessä on yksilöllistä vaihtelua ja se laskee iän myötä. Tarkin tapa mitata maksimisyke on juoksumatolla tai kuntopyörällä tehtävä testi, jossa mitataan sydänsähkökäyrää harjoituksen aikana, ja harjoituksen intensiteettiä kasvatetaan jaksoissa.

Ilman testiä maksimisykettä arvioidaan yleisimmin Haskell & Foxin kaavalla

  HRmax = 220 - ikä

Muita tilastollisiin menetelmiin perustuvia kaavoja on Tanaka, Monahan, & Seals (2001)

  HRmax = 208 − (0.7 × ikä)

ja naisille Martha Gulatin kaava

  HRmax = 206 − (0.88 × ikä)

## Sykereservi

Sykereservi (HRR) on henkilön maksimisykkeen ja leposykkeen välinen erotus. Jotkut harjoituksen intensiteettiä mittaavat menetelmät perustuvat prosenttiosuuteen sykereservistä, kuten Karvosen kaava.

  HRR = HRmax − HRrest

## Katso myös

* Verenpaine

## Aiheesta muualla

* Korkea leposyke Hyvä Terveys
* Syke ja liikunta Terve.fi
Vaahteraliigan kausi 1986

**Vaahteraliigan kausi 1986** oli Vaahteraliigan seitsemäs kausi. Liigan runkosarjassa kymmenen joukkueutta pelasi yksinkertaisen sarjan, jonka neljä parasta etenivät pudotuspeleihin. Mestaruuden voitti Helsinki Roosters, jolle mestaruus oli seurahistorian kolmas.

Viime kauden kaksi viimeistä joukkuetta Turku Trojans ja Oulu Northern Lights ehtivät jo pudota I-divisioonaan, mutta liigaa päätettiin laajentaa keväällä 1986 ja joukkueet täten jäivät Vaahteraliigaan. I-divisioonasta sarjaan nousivat Jyväskylä Rangers ja Kerava Bulldogs.

## Runkosarja

## Pudotuspelit

## Lähteet
Rauma Admirals

**Rauma Admirals** oli raumalainen amerikkalaisen jalkapallon erikoisseura. Admirals oli toiminnassa vuosina 1985–1992, jonka aikana seura pelasi yhden vuoden Vaahteraliigassa.

## Historia
Admiralsin pelasi ensimmäisen kautensa I-divisioonassa vuonna 1985. Admirals sijoittui sarjassa kuudenneksi, mutta koska seuraavana vuonna Suomeen perustettiin II-divisioona, putosi Admirals sarjatasoa alemmas. Tappiottoman kauden 1987 jälkeen Admirals nousi takaisin I-divisioonaan.

Admiralsin valmentaja Jimmy Lawson asetti noussellee seuralle tavoitteeksi nousta kolmessa vuodessa Vaahteraliigaan. Vuonna 1988 Admirals oli sarjansa viimeisiä, mutta seuraavana vuonna sijoitus oli jo neljäs. Kaudella 1990 Admirals voitti kaikki ottelut ja eteni Spagettimaljaan, jonka Porvoon Butchers voitti. Tappio finaalissa antoi kuitenkin karsintaottelupaikan, jossa Admirals lunasti liigapaikan seuraavaksi kaudeksi.

Talvikaudella pelattiin amerikkalaisen jalkapallon hallisarja, jonka Admirals voitti keväällä 1991. Vaahteraliigassa kausi tuotti vain yhden voiton ja kahdeksan tappiota, mikä tiesi putoamista takaisin I-divisioonaan. Kausi 1992 jäikin seuran viimeiseksi Admiralsin sijoittuessa kuudenneksi. Admirals päätettiin lakkauttaa kauden jälkeen vanhojen taustahenkilöiden lopettaessa.

## Lähteet
Pietarin urheilu- ja konserttikeskus

**Pietarin urheilu- ja konserttikeskus** eli **SKK Peterburgski** (, *Peterburgski Sportivno-Kontsertnyi Kompleks*) on Pietarissa sijaitseva monitoimihalli, joka valmistui vuonna 1980. Hallin yleisökapasiteetti on noin 20 000 henkeä ja se on yksi Pietarin suurimmista rakennuksista.

Pietarin urheilu- ja konserttikeskuksessä järjestetään erilaisia messuja, näyttelyitä, konsertteja ja urheilutapahtumia. Tunnetuista maailmantähdistä siellä ovat viime vuosina esiintyneet muun muassa Madonna ja Lady Gaga vuonna 2012 sekä Justin Bieber ja Green Day 2013. Säännöllisesti järjestettäviä urheilutapahtumia ovat muun muassa tenniksen ATP-turnaus St. Petersburg Open sekä jalkapallon Valentin Granatkin -turnaus.

Vuonna 1994 halli toimi Hyvän tahdon kisojen palloilulajien pelipaikkana. Myös jalkapallojoukkue Zenit on pelannut otteluitaan urheilu- ja konserttikeskuksen täysimittaisella tekonurmella. Lisäksi areenalla on järjestetty useiden eri lajien arvokilpailuja.

Tammikuussa 2020 keskuksen katto romahti remontoinnin yhteydessä. Turmassa kuoli yksi työntekijä.

## Lähteet
*Pietarin urheilu- ja konserttikeskuksen kotisivut 

### Viitteet

## Aiheesta muualla
Gabriel Anton Cronstedt

**Gabriel Anton Cronstedt** (8. joulukuuta 1798 Tukholma – 24. huhtikuuta 1893 Helsinki) oli suomalainen kenraalimajuri, valtiopäivämies ja kuvernööri.

## Ura
Cronstedt valmistui Pietarin Keisarillisesta paašikoulusta vuonna 1820. Hänet ylennettiin vänrikiksi ja määrättiin palvelukseen Henkikaartin Preobraženskin rykmenttiin. Kaksi vuotta myöhemmin Cronstedt siirrettiin aliluutnanttina Helsinkiin Suomen kenraalikuvernöörinä toimineen Fabian Steinheilin nuoremmaksi adjutantiksi. Vuonna 1827 hänet korotettiin kenraalikuvernööri Arseni Zakrevskin vanhemmaksi adjutantiksi ja ylennettiin vuotta myöhemmin kapteeniksi.

Vuonna 1832 Cronstedt siirrettiin everstinä Pietarin jalkaväkirykmenttiin ja vuotta myöhemmin takaisin Helsinkiin Suomen kaartiin eli Henkikaartin 3. Suomen Tarkk'ampujapataljoonaan. Vuosina 1837–1840 hän toimi Mikkelin läänin virkaatekevänä kuvernöörinä ja 1840–1856 Turun ja Porin läänin maaherrana, joista kaksi ensimmäistä vuotta virkaatekevänä. Kenraalimajuriksi Cronstedt ylennettiin 1841 ja salaneuvoksen arvonimi hänelle myönnettiin 1856. Valtiopäiville Cronstedt osallistui aatelissäädyssä 1863–1864, 1867, 1872 ja 1877–1878.

## Perhe
Gabriel Anton Cronstedtin isä oli vara-amiraali Carl Olof Cronstedt. Hän avioitui vuonna 1833 vapaherratar Beata Sofia Johanna Hjärnen kanssa, joka kuoli 1850. Cronstedtin toinen puoliso oli Johanna Elisabet Nassokin vuodesta 1852 lähtien. Ensimmäisen puolisonsa kanssa hän sai kolme lasta, joista vanhin oli Krimin sodassa vuonna 1855 Sevastopolissa kaatunut vänrikki Karl Gustaf Anton Alfred Cronstedt. Juristi, pankinjohtaja ja valtiopäivämies Carl Anton Reinhold Ludvig Cronstedt oli Gabriel Anton Cronstedtin poika toisesta avioliitosta. Cronstedtin toiseksi nuorin lapsi Elisabeth kuoli 93-vuotiaana 1948.

## Lähteet
*Suomalaisen Kirjallisuuden Seuran Kansallisbiografia

### Viitteet
Ivalon kirkko

**Ivalon kirkko** on Inarin seurakunnan pääkirkko. Vuonna 1966 valmistuneen kirkon ovat suunnitelleet Rakennushallituksen virkatyönä yliarkkitehti Kauko Kokko ja arkkitehti Laura Järvi-Larkas. Kirkon pohjakerroksena on muita seurakuntatiloja. Itse kirkkosali on toisessa kerroksessa. Kirkko on pohjaltaan suorakaiteen muotoinen pitkäkirkko, jonka erikorkuisia seiniä kattaa taitettu viistokatto. Akustiikan parantamiseksi sivuseinät ovat taitteiset ja alttaria kohden laskeutuva sisäkatto on aaltoileva.

Sekä kirkko- että muita tiloja peruskorjattiin 1999. Kirkon ehtoollisvälineet ja vaskoolia muistuttava kastemalja ovat Tapio Wirkkalan muotoilemia.

Kirkon urut on rakentanut Urkurakentamo Tuomi vuonna 1972 ja ne ovat 20-äänikertaiset. Kirkossa ei ole alttaritaulua vaan sen tilalla on lasinen risti vuodelta 1966.

## Lähteet

## Aiheesta muualla
Keep on Dancing (country style swing) Vol 1

**Keep on Dancing (country style swing) Vol 1** on yhdysvaltalaisen Nashville Rhythm Section -yhtyeen studioalbumi vuodelta 1981.

Oman tuotannon lisäksi albumilla on versioita sellaisista menestyskappaleista kuin Donna Summerin *Hot Stuff*, Michael Jacksonin *[[Rock with You]]* ja Earth, Wind & Firen *September*.
 
## Kappaleet

; Sivu 1

# Keep on Dancing – 2:45  (Sanborn / Moore / Garrish) Wesley Earle Pub. Co. ASCAP 
# Star Love – 3:31  (Footman / Weider) Specalite Music / Colgems Screen Gems 
# I’m Alright (Theme from *[[Latvasta laho|Caddyshack]]*) – 2:23  (Kenny Loggins) Milk Money Music 
# I’ve Got the Next Dance – 3:20  (Williams / Fowler / Johnson) Cheyene Music / Motro Kee / Dirick 
# Instant Replay – 3:00  (Dan Hartman) Blue Sky Pub. Co. 

; Sivu 2

# Celebration – 2:51  (Smith / Brown / Bell / Taylor / Deoclata) (Mitchens / Toone / Thomas) Delightful / 2nd Decade / Double S 
# Hot Stuff – 2:38  (Belotti / Forley / Faltemier) Ricks Music 
# Reunited – 2:36  (Perrin / Dino Feharis) Perrin / Vibes 
# I Wanna Rock with You – 3:00  (Rod Temperton) Almo Music 
# September – 2:13  (Willis / White / McKay) Saggfire Music / Steel Chest / Ninth 

## Kokoonpano

* Clyde Brooks – rummut
* Gregg Galbraith – soolokitara
* Sonny Garrish – steel-kitara, dobro
* Terry McMillan – rytmisoittimet, harppu
* Larry Paxton – bassokitara
* Gary Prim – kosketinsoittimet
* Bruce Watkins – akustinen kitara, banjo, viulu

Laulajat:
* Lori Brooks
* Ellen Dockery
* Allan Moore

## Tuotantotiedot

* Levy-yhtiö ja jakelija: Koala Record Co., 108 LaVern Circle, Hendersonville, Tennessee 37075
* Tuottaja: Wes Sanborn, Sanborn & Associates, Inc.
* Äänittäjä: Bernie Vaughn
* Studioapulaiset: David Fenn, Steve Johnson
* Äänitysstudio: Koala Recording Studio, Hendersonville 
* Kannen idea ja suunnittelu: Wes Sanborn
* Kansikuvan henkilöt: Wes Sanborn ja Jane Currie
* Kannen logossa myös: Silver Bear
* Layout: Betty Harper
* Valokuvaaja: Hadold Williams

Wes Sanborn kiittää seuraavia:
* Arthur Murray Dance Studio, Nashville, Tennessee
* Corey's Dance Studio, Farmington Hills, Michigan
* Arlene Quatro, Grosse Pt., Michigan.
  
## Lähteet

* Nashville Rhythm Section LP *Keep on Dancing (country style swing) vol 1* (Koala Record Co. KOA-15001) 1981
Öjan kirkko

**Öjan kirkko** () on seuraavien ruotsalaisten kirkkorakennusten nimi:

* Öjan kirkko Gotlannissa
* Öjan kirkko Ystadin kunnassa Skånessa
* Öjan kirkko Växjön kunnassa Smålandissa
* Öjan kirkko Eskilstunan kunnassa Södermanlandissa.

## Katso myös
* Öjan kyläkirkko, kirkko Kokkolassa Suomessa
Morsiusmystiikka

**Morsiusmystiikka** on keskiaikainen, 1100–1200-luvulla syntynyt mystiikan suunta. Siinä Kristus kuvataan sielun sulhaseksi, ja Kristuksen rakkaus pyritään tavoittamaan ekstaattisen kokemuksen kautta.

Suomessa morsiusmystiikka on sisältynyt muun muassa Laestadiuksen julistukseen. Kristuksen morsian on Laestadiuksella kollektiivinen käsite siten, ja se tarkoittaa uskovien seurakuntaa kokonaisuutena.

## Lähteet
Pystytaivuttajat

**Pystytaivuttajat** (Cryptodira) on kilpikonniin kuuluva alalahko. Toisin kuin sivutaivuttajat, pystytaivuttajat vetävät kaulansa suoraan suojakilpensä sisään.

## Lajeja
* Punakorvakilpikonna (*Trachemys scripta elegans*)
* Flynkilpikonna (*Carettochelys insculpta*)

## Lähteet

## Aiheesta muualla
*UniProt, Taxonomy: Cryptodira (hidden-necked turtles)
Sukkinyylikoentsyymi-A

**Sukkinyylikoentsyymi-A** (C25H40N7O19P3S) on koentsyymi-A:n ja meripihkahapon johdannainen. Yhdiste on tärkeä välituote ja koentsyymi useissa biologisesti merkittävissä aineenvaihduntareaktioissa muun muassa sitruunahappokierrossa ja aminohappojen ja rasvahappojen hajottamis- ja synteesireaktioissa.

## Sukkinyylikoentsyymi-A:n biokemiallinen merkitys
Sitruunahappokierrossa sukkinyylikoentsyymi-A:ta muodostuu alfaketoglutaarihaposta, joka liitetään koentsyymi-A:han ketoglutaraatti&shy;dehydrogenaasi&shy;kompleksinn katalysoimana. Sukkinyylikoentsyymi-A on energiasisällöltään suuri molekyyli ja sen sisältämän tioesterisidoksen hydrolysoitumisessa vapautuu energiaa 33,5 kJ/mol. Sitruunahappokierron seuraavassa vaiheessa tapahtuu yhdisteen tioesteri&shy;sidoksen hydrolyysi ja samanaikaisesti sukkinyyli&shy;koentsyymi-A fosforyloi GDP-molekyylin tai eräillä kasveilla ja bakteereilla ADP-molekyylin muodostaen GTP:tä tai ATP:tä. Tämä reaktio on tyypiltään substraattitason fosforylaatio. Molempia reaktioita katalysoiva entsyymi on sukkinyylikoentsyymi-A-syntetaasi eli sukkinaatti&shy;tiokinaasi. Nukleosidi&shy;trifosfaatin lisäksi reaktiossa muodostuu koentsyymi-A:ta ja meripihkahappoa.

Sukkinyylikoentsyymi-A on välituote eräiden parittomia määriä hiiliatomeja sisältävien rasvahappojen ja isoleusiinin, metioniinin ja valiinin anabolisissa aineenvaihdunta&shy;reaktioissa. Näistä karboksyylihapoista muodostuu eliöissä propionyylikoentsyymi-A:ta ja edelleen metyyli&shy;malonyyli&shy;koentsyymi-A:ta. Metyylimalonyyli&shy;koentsyymi-A toisiintuu sukkinyyli&shy;koentsyymi-A:ksi metyyli&shy;malonyyli&shy;koentsyymi-A-mutaasin katalysoimana. Tämä entsyymi vaatii koentsyymikseen B<sub>12</sub>-vitamiinin.

Sukkinyylikoentsyymi-A osallistuu eliöissä muun muassa hemiryhmän keskeisen rakenneyksikön porfyriinirenkaan biosynteesiin. Porfyriinisynteesin ensimmäisessä vaiheessa sukkinyyli&shy;koentsyymi-A kondensoituu amino&shy;levulinaatti&shy;syntaasin katalysoimana glysiinin kanssa muodostaen aminolevuliinihappoa.

## Lähteet
Sivutaivuttajat

**Sivutaivuttajat** (Pleurodira) on yksi kilpikonnien kahdesta nykyään elävästä alalahkosta, toinen on pystytaivuttajat (Cryptodira). Alalahkot eroavat toisistaan pääasiassa sen perusteella, miten ne liikuttavat päätänsä. Sivutaivuttajat taivuttavat kaulansa suojakilpensä sisään sivusuunnassa, kun taas pystytaivuttajat tekevät saman pystysuunnassa S-kirjaimen muotoon. Sivutaivuttajien alalahko sisältää vain kolme elossa olevaa heimoa, kun taas pystytaivuttajiin niitä luetaan 11. Sivutaivuttajia ovat esimerkiksi afrikankypäräsuokilpikonna (*Pelomedusa subrufa*), matamata (*Chelus fimbriatus*) ja kirjolyhytkaulakilpikonna (*Emydura subglobosa*).

## Luokittelu
* Alalahko: Sivutaivuttajat (Pleurodira)
** Kladi: Panchelidae
*** Suku: †*[[Bonapartemys]]*
*** Suku: †*[[Linderochelys]]*
*** Suku: †*[[Lomalatachelys]]*
*** Suku: †*[[Palaeophrynops]]*
*** Suku: †*[[Prochelidella]]*
*** Suku: †*[[Salamanchelys]]*
*** Heimo: Käärmeenkaulakilpikonnat (Chelidae)
** Kladi: Pelomedusoides
*** Suku: †*[[Apodichelys]]*
*** Suku: †*[[Caririemys]]*
*** Suku: †*[[Francemys]]*
*** Suku: †*[[Palaeaspis]]*
*** Suku: †*[[Sokatra]]*
*** Heimo: †Araripemydidae
*** Heimo: †Euraxemydidae
*** Heimo: Pelomedusidae
*** Kladi: Panpodocnemidae
**** Heimo: †Bothremydidae
**** Kladi: Podocnemoidae
***** Suku: †*[[Brasilemys]]*
***** Suku: †*[[Hamadachelys]]*
***** Suku: †*[[Portezueloemys]]*
***** Suku: †*[[Roxochelys]]*
***** Yläheimo: Podocnemoidea
****** Suku: †*[[Bauruemys]]*
****** Heimo: †Peiropemydidae
****** Heimo: Arraukilpikonnat (Podocnemidae)

## Lähteet

## Aiheesta muualla
* UniProt, Taxonomy: Pleurodira (side-necked turtles)
Petäjäveden kirkko

**Petäjäveden kirkko** eli **Petäjäveden uusi kirkko** on kolmas kirkko Petäjävedellä, ja sen suunnitteli arkkitehti August Boman. Sisäviisteisen ristikirkon rakennusmestariksi valittiin Jaakko Kuorikoski. Kirkko edustaa uusgoottilaista tyyliä. Se valmistui vuonna 1879 järven tuntumaan kuivalle mäntykankaalle ja oli pitkän uran tehneen kirkonrakentaja Kuorikosken viimeinen kirkonrakennusurakka.

Kirkko rakennettiin käyttäen vanhan kirkon tapulia kellotornina. Kirkkoa kunnostettiin vuonna 1937 arkkitehti Kauno S. Kallion suunnitelman mukaisesti. Alttarimaalaus on Frans Hautalan *Ylösnoussut Jeesus siunaamassa lapsia* (1928). Kirkkoa on korjattu myös vuonna 1952 (ulkomaalaus), 1967 (sisämaalaus) ja 2004 (ulkopuolen peruskorjaus) sekä vuonna 2018, jolloin kirkkoa peruskorjattiin laajemmin. Silloin kirkkoon sijoitettiin myös uutta, Samuli Heimosen maalaamaa kirkkotaidetta.

Kirkossa on noin 900 istumapaikkaa. Ensimmäiset urut asensi J. A. Zachariassen vuonna 1889 ja toiset urut Kangasalan urkutehdas vuonna 1944.

Vanha ja uusi kirkko sekä niiden lähialueet kuuluvat valtakunnallisesti merkittäviin rakennettuihin kulttuuriympäristöihin. Alueeseen kuuluvat Siltaniemi, jossa on Kanttorilan maatila 1800- ja 1900-luvun vaihteesta sekä kapea Solikkosaari, jonka yli kulkee valtatie 23. Vanhan kirkon länsipuolella sijaitseva Lemettilän maatila peltoineen ja luoteispuolen sodanjälkeinen omakotialue kuuluvat tähän kulttuuriympäristöön.

Kirkon sankarihautausmaan muistomerkki on paljastettu 1954 ja se on arkkitehti Matti Aaltosen teos.

## Lähteet

## Aiheesta muualla
Hemsen kirkko

**Hemsen kirkko** () on Ruotsissa Gotlannin Hemsessä sijaitseva kirkkorakennus. Se on rakennettu 1200-luvulla. Kirkko on täynnä maalauksia 1200- ja 1400-luvuilta, jotka on restauroitu 1800-luvun lopussa. Samassa restauroinnissa löytyi lattian alta melkein täydellinen sauvakirkko koristeltuine tammilautoineen ja se on ainoa jossain määrin täydellinen sauvakirkko, joka on löydetty Ruotsista.

## Lähteet

## Aiheesta muualla

* Bebyggelseregistret 
* Guteinfo
Pyhän Jaakobin kirkko (Tukholma)

**Pyhän Jaakobin kirkko** () on kirkkorakennus Tukholman keskustassa, Kungsträdgårdenin puiston vieressä. Kirkko kuuluu Tukholman tuomiokirkkoseurakunnalle. Kirkko on nimetty Jaakob Sebedeuksenpojan mukaan.

## Historia
Pyän Jaakobin kirkon historia alkaa jo 1300-luvulta, jolloin Tukholman Solnassa sijaitsi pyhälle Jakobille omistettu kappeli. 1400-luvun alussa on viitteitä Tukholman Norrmalmilla sijainneesta pyhän Jaakobin kivikirkosta, joka kuitenkin purettiin 1500-luvun alussa, koska kuningas Kustaa Vaasa tarvitsi kiviä puolustusrakennelmien rakentamiseen. Vuonna 1580 kuningas Juhana III määräsi uuden kirkon rakennettavaksi alkuperäisen  paikalle ja rakennustyöt aloitettiin vuonna 1588. Rakennustyöt etenivät hitaasti ja kirkko vihittiin käyttöön vasta 26. marraskuuta 1643 kuningatar Kristiinan läsnä ollessa. Rakennuksen suunnitteli alun perin arkkitehti Willem Boy, joka johti rakennustöitä 1580–1593. Työn saattoi loppuun 1634–1643 muurarimestari Hans Ferster, jonka johdolla alkuaan ristinmuotoinen kirkko muutettiin pitkäkirkoksi. Myöhäisbarokkityyliset kattorakennelmat lisättiin 1723–1735 alkuperäisten tuhouduttua tulipalossa. Arkkitehdit Göran Josuæ Adelcrantz ja Carl Hårleman suunnittelivat silloin nykyiset tornit. Kirkkoa on muutettu ja restauroitu 1810–1816, 1893–1894, 1936–1937 ja 1965–1968. Viimeisen restauroinnin yhteydessä se sai kirkkaat punavalkoiset värinsä.

## Lähteet

## Aiheesta muualla

*Tukholman tuomiokirkkoseurakunta
Pyhän Klaaran kirkko (Tukholma)

**Pyhän Klaaran kirkko** () tai ** Klaaran kirkko** () on kirkkorakennus Tukholman ydinkeskustassa, lähellä Tukholman keskusrautatieasemaa. Kirkko kuuluu Tukholman tuomiokirkkoseurakunnalle. Kirkon nimi viittaa Klaara Assisilaiseen.

## Historia

Klarissalaisluostari perustettiin 1280-luvulla todennäköiseti nykyisen kirkon paikalle. Vuonna 1527 kuningas Kustaa Vaasa kuitenkin määräsi kivisen luostarin purettavaksi, koska tarvitsi kiviä kaupunginmuurin materiaaliksi. Uuden kirkkorakennuksen rakentamisen aloitti Juhana III vuonna 1572, koska kaikki paikalliset asukkaat eivät enää mahtuneet Suurkirkkoon. Alkuperäisenä arkkitehtina toimi hollantilainen Willem Boy. Kirkkoa on tämän jälkeen laajennettu useaan otteeseen aina 1900-luvulle saakka. Sisustus ja katto jouduttiin uusimaan 1700-luvun jälkipuoliskolla alkuperäisten tuhouduttua tulipalossa. Suunnittelijoina olivat muun muassa Carl Hårleman, Carl Fredrik Adelcrantz ja Jean Eric Rehn. Nykyinen, 105 metriä korkea torni rakennettiin 1884–1888 Helgo Zettervallin piirustusten mukaan. Rakennusta on restauroitu 1906–1907 ja 1965.

Klaaran kirkko on ympäröivän alueen näkyvä maamerkki. Seinät on päällystetty punaisilla ja mustilla klinkkerilaatoilla.

## Haudat
Klaaran kirkkoa ympäröivällä kirkkopihlla on Carl Michael Bellmanin, Anna Maria Lenngrenin, Carl Gustaf af Leopoldin, Gustaf Åkerhielmin sekä Cajsa Wargin haudat. Kirkon sisäpuolella on lisäksi useita epitafeja. Kirkkopiha on aidattu rauta-aidoituksella.

## Katso myös
*Evankelinen isänmaansäätiö
*Lillemor Hallin

## Lähteet

## Aiheesta muualla

*Tukholman tuomiokirkkoseurakunta
Bandhagenin metroasema

**Bandhagenin metroasema** on Tukholman metron asema Bandhagenissa. Bandhagenin asema avattiin 22. marraskuuta 1954. Se on osa vihreää linjaa, ja sijaitsee Sturebyn ja Högdalenin metroasemien välissä. Etäisyys Slussenin metroasemalle on 6,5 kilometriä.

Vuonna 2013 asemaa käytti arkisin 6&nbsp;500 matkustajaa päivässä. 

## Tulevaisuus
Tukholman metron sinisen linjan eteläinen jatke on parhaillaan rakenteilla, ja sen odotetaan avautuvan matkustajille vuonna 2030. Osana laajennusta Bandhagenin asema siirretään siniselle linjalle.

## Lähteet

## Aiheesta muualla
Seututie 506

**Seututie 506** alkaa seututieltä 573 Pohjois-Savosta Kaavin kunnan Luikonlahden kylästä. Tie suuntaa Juukaan Pohjois-Karjalaan. Maakuntien rajalle saakka tie kulkee Juuantienä. Juuan kunnan puolella tie jatkuu Luikonlahdentienä. Ennen päätepistettään tie kulkee Juuan kirkonkylän pääraitin kohdalla Juuantienä. Seututie 506 päättyy valtatielle 6.

## Tieyhteydet
Tien alkupiste on Luikonlahti, josta on matkaa Kaavin kirkonkylälle 13 kilometriä, Outokummun keskustaan 33 kilometriä ja Tuusniemen kirkonkylälle 19 kilometriä.

Kaavin Sivakkavaarassa seututieltä 506 lähtee yhdystie 5731 Kortteiseen ja Kaavin kirkonkylälle. 

Seututieltä 506 on kaksi yhdystietä Polvijärvelle seututielle 502: Onnivaaran kautta pääsee Saarivaaraan ja Ukonvaaran kautta Hukkalaan. 
 
Juuan Polvelasta lähtee yhdystiet Juankosken Viitaniemestä Juukaan menevälle seututielle 508 ja Outokummusta Kolille menevälle seututielle 504. 

Valtatie 6 lähtee Juuasta Joensuun ja Nurmeksen suuntaan.

## Kylät seututien 506 varrella
**[[Kaavi]]:**
* Luikonlahti
* Sivakkavaara
* Niinivaara
* Telkkävaara
**[[Juuka]]:**
* Halivaara
* Kajoo
* Petrovaara
* Polvela
* Juuan kirkonkylä

## Lähteet
Vaahteraliigan kausi 1987

**Vaahteraliigan kausi 1987** oli Vaahteraliigan kahdeksas kausi. Liigan runkosarjassa kymmenen joukkueutta pelasi yksinkertaisen sarjan, jonka neljä parasta etenivät pudotuspeleihin. Sarjan viimeinen putosi suoraan I-divisioonaan ja toiseksi viimeinen joutui liigakarsintaan.

Vaahteramaljassa hallitseva mestari Helsinki Roosters voitti Turku Trojansin 14–7. Pronssia voitti FT Scotch. Vantaan TAFT jäi runkosarjassa viimeiseksi ja putosi I-divisioonaan, ja Jyväskylä Rangers sai karsintaottelussa pitää sarjapaikkansa.

Uutena joukkueensa sarjassa nähtiin Pori Bears, joka nousi sarjaan viime kauden heikoimman joukkueen Kerava Bulldogsin tilalle.

## Runkosarja

## Pudotuspelit

;Karsintaottelu
Whips – Rangers : 14–19

## Lähteet
Täbyn kirkko

**Täbyn kirkko** () on keskiaikainen luterilainen kirkko Täbyn kunnassa Tukholman läänissä Ruotsissa.

Kirkko on rakennettu 1200-luvun puolivälissä harmaakivestä. Siihen lisättiin 1300-luvulla sakaristo. 1400-luvulla kirkossa oli tulipalo, jonka jälkeen tasainen puinen sisäkatto korvattiin tiiliholvilla ja kirkkoon lisättiin asehuone.

Kirkossa on Albertus Pictorin maalauksia 1400-luvun lopulta. Niitä ei ole koskaan peitetty kalkkimaalilla. Osa maalauksista kuuluu Pictorin parhaimpiin. Ingmar Bergman käytti maalausta *Kuolema pelaa shakkia* yhden episodin pohjana elokuvassaan *[[Seitsemäs sinetti]]*.

Kirkon alttarikaappi on 1470-luvulta. Sen keskeinen aihe on ryhmä Golgatalla. Siipiaiheina ovat pyhä Olavi ja eräs piispa.

## Lähteet

## Aiheesta muualla
Västertorpin metroasema

**Västertorpin metroasema** on Tukholman metron asema Västertorpin kaupunginosassa. Se avattiin 5. huhtikuuta vuonna 1964 ja on osa metron punaista linjaa. Etäisyys Slussenin asemalle Västertorpin asemalta on 7,4 kilometriä.

Vuonna 2015 asemaa käytti arkisin 3&nbsp;800 matkustajaa päivässä.

## Lähteet

## Aiheesta muualla
Vällingbyn metroasema

**Vällingbyn metroasema** on Tukholman metron asema, joka sijaitsee Vällingbyn kaupunginosassa. Se kuuluu vihreään linjaan. Väliaikainen asema avattiin 26. lokakuuta 1952 samalla kun linja Hötorgetilta Vällingbyhyn avattiin. Nykyinen asemarakennus valmistui 6. helmikuuta 1954.

Vuonna 2015 asemaa käytti arkisin 10&nbsp;600 matkustajaa päivässä.

## Lähteet

## Aiheesta muualla
Agulhasinvirta

**Agulhasinvirta** on kapea ja voimakas merivirta lounaisessa Intian valtameressä. Se virtaa Afrikan itärannikkoa pitkin kohti etelää kuljettaen mukanaan suuren määrän lämpöä ja suolaa. Agulhasinvirran lähteitä ovat Itämadagaskarinvirta ja Mosambikinvirta. Hyväntoivonniemen ja Kap Agulhasin kohdalla Afrikan eteläisimmässä kärjessä Agulhasinvirta kohtaa Länsituultenvirran ja sekoittuu sen kylmään veteen. Merivirta käyttäytyy oseaanisena konvergenssivyöhykkeenä.

## Lähteet
* Rosenstiel School of Marine & Atmospheric Science - The Agulhas Current
Mott

**Mott** tarkoittaa esimerkiksi seuraavia:

## Henkilöitä

* John R. Mott (1865–1955), yhdysvaltalainen Young Men’s Christian Association -järjestön perustaja, Nobelin rauhanpalkinnon saaja
* Lucretia Mott (1793–1880), yhdysvaltalainen kansalaisoikeustaistelija
* Nevill Francis Mott (1905–1996), englantilainen fyysikko, Nobelin fysiikanpalkinnon saaja

## Muita merkityksiä
* Mott the Hoople, brittiläinen yhtye
* Mott, Mott the Hoople -yhtyeen albumi
Vårbergin metroasema

**Vårbergin metroasema** on Tukholman metron asema Vårbergin kaupunginosassa. Vårbergin asema avattiin 2. joulukuuta vuonna 1967, ja se oli metroverkoston 68. asema. Se on osa metron punaista linjaa ja sijaitsee 12,6 kilometrin päässä Slussenin asemasta. Vårbergin asema sijaitsee Skärholmenin ja Vårby Gårdin asemien välissä. Asemaa koristavat taiteilija Maria Ängquist Klyvaren käsiä esittävät mosaiikit vuodelta 1996.

Vuonna 2015 asemaa käytti arkisin 7&nbsp;600 matkustajaa päivässä.

## Lähteet
Ivan Mozžuhin

**Ivan Mozžuhin**, usein myös **Ivan Mosjoukine** (1889–1939) oli merkittävä venäläinen näyttelijä ja mykän elokuvan tunnetuimpia hahmoja. Hän näytteli muun muassa Jakov Protazanovin elokuvissa *Jouluaatto*, *Ruslan ja Ljudmila* ja *Isä Sergius*.

## Lähteet
Muhveliuuni

**Muhveliuuni** on uuni, jossa tulenkestävässä muhvelissa tehdään metallien hehkutusta, karkaisua tai päästöä sekä posliinin polttoa suojattuna ilman ja polttokaasujen vaikutukselta. Muhveli valmistetaan savesta tai raudasta ja siinä on kansi tai ovi. 

## Lähteet
Formosa (täsmennyssivu)

**Formosa** voi tarkoittaa:

*Formosa, nyk. Taiwaninsaari
*Formosa, kaupunki Argentiinassa
*Formosan maakunta Argentiinassa
*Formosa, kaupunki Brasiliassa
*Formosa, saari Guinea-Bissaussa
*Formosa Peak, vuori Etelä-Afrikassa
NFL-kausi 2013

**NFL-kausi 2013** oli järjestyksessään 94. National Football Leaguen, amerikkalaisen jalkapallon ammattilaisliigan, kausi. Liigan mestaruusottelu eli Super Bowl pelataan 2. helmikuuta 2014. 

## Yleistä
Kausi alkoi 5. syyskuuta 2013. Pudotus pelit alkoivat 4. tammikuuta 2014. Loppuottelu Super Bowl XLVIII pelataan MetLife Stadiumilla New Jerseyssä. 
International Series jatkui kun kaksi ottelua pelattiin Lontoossa ja Buffalo Billit pelasivat yhden kotiottelunsa Torontossa.

## Muutokset edelliseen kauteen
* Valmentajan haastamisoikeutta selkeytettiin.
* Rähmäykseen liittyvä Tuck rule kumottiin.
* Keskushyökkääjät ja Sisemmät laitahyökkääjät voivat pitää myös numeroita 40-49.

## Varaustilaisuus
NFL:n varaustilaisuus NFL Draft 2013  järjestettiin 25.–27. huhtikuuta 2013 Radio City Music Hallissa New York Cityssä. Tilaisuudessa valittiin 254 pelaajaa.

## Lähteet

## Aiheesta muualla
Cynosaurus

**Cynosaurus** (nimen merkitys: *”koiralisko”*) on sukupuuttoon kuollut kynodontteihin kuuluva terapsidisuku. Se eli myöhäisen permikauden ja ehkä myös varhaisimman triaskauden aikana. Sukuun kuuluu laji *Cynosaurus suppostus*. Se saattaa olla heimon Galesauridae jäsen tai sitten se on vieläkin ”primitiivisempi” kynodontti.

*Cynosaurusta* ei pidä sekoittaa Gorgonopsiaan kuuluvaan *[[Cyonosaurus]]*-sukuun.

## Fylogenia
Muokattu Botha et al. 2007:

Muokattu: Rubidge & Sidor, 2001, Sidor & Smith, 2004, ja Botha, Abdala & Smith, 2007:

## Lähteet
Bruce Gradkowski

**Bruce Gradkowski** (s. 27. tammikuuta 1983) on yhdysvaltalainen ammattilaisuransa lopettanut amerikkalaisen jalkapallon pelaaja, pelipaikaltaan pelinrakentaja. Gradkowski pelasi 11 vuotta NFL-liigassa edustaen useita eri seuroja. Hänen veljensä Gino pelasi myös viisi kautta linjamiehenä NFL:ssä.

Yliopistourallaan Gradkowski edusti Toledon yliopistoa. Tampa Bay Buccaneers varasi Gradkowskin vuoden 2006 varaustilaisudessa. Tulokaskaudellaan Gradkowskista tuli yllättäen joukkueen aloittava pelinrakentaja kesken kauden Chris Simmsin loukkaantumisen vuoksi. Seuraavalla kaudella hän toimi Jeff Garcian varamiehenä. Gradkowski pelasi urallaan lähinnä varamiehen roolissa. Hän edusti Buccaneersin lisäksi Cleveland Brownsia, Oakland Raidersia, Cincinnati Bengalsia ja Pittsburgh Steelersiä.

## Lähteet
Mulliitti

**Mulliitti** on alumiinisilikaatti (Al6Si2O3), jota tavataan Skotlannissa tertiääristen laavojen sulaneissa savisulkeumissa. Tavallisimmin sitä on synteettisessä muodossa mineraalina posliinissa ja joskus myös muissa keraamisissa tuotteissa.

Nimi johtuu Mullin saaresta.

## Lähteet

## Aiheesta muualla
* Webmineral: Mullite Mineral Data 
* Mindat: Mullite 
* Handbook of Mineralogy: Mullite (pdf)
Vahriselän offensiivi

**Vahriselän offensiivi** oli toisessa maailmansodassa Neuvostoliiton Leningradin rintaman ja Olhavan rintaman joukkojen tekemä hyökkäys Saksan Pohjoista armeijaryhmää vastaan elokuussa 1942. Hyökkäyksen tarkoitus oli murtaa Leningradin piiritys ja luoda huoltolinjat kaupunkiin. Hyökkäys alkoi 19. elokuuta 1942 juuri ennen kuin Saksan 11. armeijan oli tarkoitus aloittaa massiivinen hyökkäys Leningradiin 23. elokuuta. Myöhemmin Neuvostoliiton Olhavan rintaman joukot aloittivat päähyökkäyksen 27. elokuuta 1942. Neuvostoliiton hyökkäys muuttui myöhemmin pattitilanteeksi molempien osapuolten välillä. Saksalaisten aloitettua vastahyökkäyksen 21. syyskuuta he onnistuivat 10. lokakuuta 1942 mennessä palauttamaan eturintaman samalle alueelle kuin ennen puna-armeijan hyökkäystä. 15. lokakuuta saksalaiset tuhosivat viimeisetkin puna-armeijan muodostelmat alueella. Saksalaiset joutuivat hyökkäyksen seurauksena peruuttamaan suunnitellun hyökkäyksensä Leningradiin, ja Pohjoinen armeijaryhmä joutui puolustuskannalle sekä luovuttamaan joukkojaan Stalingradin taisteluun etelässä.
Mull

**Mull** eli **Isle of Mull** on saari Skotlannin länsirannikolla. Se on Sisä-Hebridien suurin saari. Pinta-ala on 910,1 neliökilometriä ja väkiluku 2&nbsp;800. Saaren korkein kohta on 966 metrin korkeudella merenpinnasta, ja se on muutenkin vuorinen. Siellä harjoitetaan karjankasvatusta.

Mullissa on muinaisia linnoja, kuten Aros ja Duart. Entinen kalastuskeskus Tobermory on nykyisin lomakeskus ja yhteyssatama. Siellä on useita kahviloita ja ravintoloita, ja sieltä voi lähteä valasretkille sekä Staffan saarelle. 

## Lähteet

## Aiheesta muualla
Plutonium 74

**Plutonium 74** on suomalainen psykedeelistä rytmimusiikkia esittävä yhtye, joka on perustettu vuonna 1998.

Yhtyeen johtohahmo on näyttelijä Ylermi Rajamaa (laulu, koskettimet). Heidän tunnetuin kappaleensa lienee *[[Juoppohullun päiväkirja (elokuva)|Juoppohullun päiväkirja]]* -elokuvasta tuttu "Loppulaulu" (2008).

Kappaleista "Ruisleipää ja lakipykäliä" (2003), "Porkkana ja nauris" (2011), "Jäähai" (2014), "Aleksis Kiven kadulla" (2016) ja "Muistatko tämän laulun" (2016) on julkaistu musiikkivideot.

Yhtye on mukana myös Funky Amigos ry:n julkaisemalla 19th Funky Elephant festival-kokoelmalevyllä josta löytyy kappale "Perusasioita" remix-versiona  sekä Stupido 20.-kokoelmalevyllä.

## Diskografia
### Albumit
* 
* 
* 

### Singlet
* ”Porkkana ja nauris” / ”Kipot ja kattila” (2011)
* "Jäähai" (2014)
* "Aleksis Kiven kadulla" (2016)
* "Muistatko tämän laulun?" (2016)
* "Pertin hokkarit" (2018)
* "Jonotusmusa" (2019)
*"Seitsemän vuoden välein" (2020)
*"Suudelma" (2021)

### Kokoelmilla
* 
* 

## Lähteet

## Aiheesta muualla
* Yhtyeen haastattelu Rumban sivustolla
* Yhtyeen Facebook-sivu
Lidin kirkko

**Lidin kirkko** () on keskiaikainen luterilainen kirkko Lidissä, joka kuuluu nykyisin Nyköpingiin.

Kirkko on rakennettu 1100-luvulla tai 1200-luvun alussa. Se oli aluksi yksinkertainen romaaninen kirkko, jossa oli tasainen puusta tehty sisäkatto. 1400-luvulla katto korvattiin tiiliholveilla, jotka kalkittiin valkoisiksi.

Kirkossa on Albertus Pictorin maalauksia 1400-luvun puolivälistä. Hän koristeli kirkon 20–25-vuotiaana, ja työtä pidetään hänen mestaruusnäytteenään. Aiheet ovat yksinomaan Uudesta testamentista. Maalaustyön rahoitti Olof Johansson, joka sovitti näin syntejään. Maalaukset kalkittiin piiloon 1700-luvulla, mutta otettiin jälleen esille 1950-luvulla. Kuvien joukossa on myös Pictorin signeerattu omakuva.

## Lähteet

## Aiheesta muualla
Armstrongin luku

**Armstrongin luku** eli Armstrongn-luku on sellainen n numeroa sisältävä positiivinen kokonaisluku, jonka numeroiden n:nsien potenssien summa on itse luku.

Esimerkiksi pienin Armstrong³-luku on

:  153 = 1^3 + 5^3 + 3^3

Muut kolminumeroiset Armstrongin luvut ovat 370, 371 ja 407. Suuremmat Armstrongin luvut ovat 1 634,8 208,9 474,54 748 ja jne.

Armstrongin luvut voidaan laskea myös muilla kuin kymmenjärjestelmän luvuilla. Armstrongin lukua voidaan myös kutsua yhteenlasku täydelliseksi luvuksi erotuksena täydellisistä luvuista. Armstrongin luku voidaan määritellä myös seuraavastiF_{b}(n)= \sum_{i=0}^{k-1} d_i^k 

## Armstrongin luvut kantaluvun mukaan

## Lähteet

* 

### Viitteet

## Aiheesta muualla
* https://mathworld.wolfram.com/NarcissisticNumber.html
Encore Une Fois

**Encore Une Fois** on kansainvälisen DJ-ryhmä Sash!:n kappale. Se julkaistiin heidän It's My Life - The Album-studioalbumin toisena singlenä tammikuussa 1997. Kappale koki valtavan menestyksen eri klubeilla ympäri maailmaa, sekä muodostui yhdeksi Sash!:n suurimmista hiteistä. Kappale sisältää myös saksalaislaulaja Sabine Ohmesin esittämiä osuuksia.

## Kappalelista

**CD 1**

* 1. Encore une fois (Original Edit)
* 2. Encore une fois (Future Breeze Edit)
* 3. Encore une fois (Future Breeze Mix)
* 4. Encore une fois (Original 12" Mix)
* 5. Encore une fois (Merlyn and Chuck Mellom Mix)
* 6. Encore une fois (La Casa De Tokapi Mix)

**CD 2**

* 1. Encore une fois (Blunt Radio Edit) - 3:49
* 2. Encore une fois (Future Breeze) - 6:29
* 3. Encore une fois (La Casa Di Tokapi) - 5:22
* 4. Encore une fois (Dancing Divas Club Remix) - 7:24
* 5. Encore une fois (The Powerplant Remix) - 9:42
* 6. Encore une fois (Original 12") - 6:27

## Listasijoitukset

## Lähteet
Enää ei oo kiire

”**Enää ei oo kiire**” on suomalaisen Tuulin debyyttialbumin kolmas ja viimeinen single, joka julkaistiin 20. marraskuuta 2012. Kappaleen on säveltänyt Pauli Rantasalmi ja sanoittanut Pekka Eronen.

## Kappaleet
#

## Lähteet
Vaahteraliigan kausi 1988

**Vaahteraliigan kausi 1988** oli Vaahteraliigan yhdeksäs kausi. Liigan runkosarjassa kymmenen joukkuetta pelasi yksinkertaisen sarjan, jonka neljä parasta etenivät pudotuspeleihin. Sarjan viimeinen putosi suoraan I-divisioonaan ja toiseksi viimeinen joutui liigakarsintaan.

Vaahteramaljassa hallitseva mestari Helsinki Roosters voitti Munkka Coltsin 23–21. Mestaruus oli Roostersin kolmas perättäinen. Pronssia voitti toisen kerran peräkkäin FT Scotch. Jyväskylä Rangers jäi runkosarjassa viimeiseksi ja putosi I-divisioonaan, ja Pori Bears hävisi karsintaottelussa sarjapaikkansa.

Uutena joukkueensa sarjassa nähtiin Hyvinkää Falcons, joka nousi sarjaan viime kauden heikoimman joukkueen Vantaan TAFTin tilalle.

## Runkosarja

## Pudotuspelit

## Lähteet
In Your Eyes (Innan kappale)

**In Your Eyes** on romanialaisartisti Innan kappale hänen kolmannelta, Party Never Ends-studioalbumilta. Kappaleella myös duetoi Yandel. Sen julkaisi Roton albumin seitsemäntenä singlenä 2. marraskuuta 2013. Kappaleelle on tehty myös musiikkivideo, joka julkaistiin videopalvelu YouTubessa 16. lokakuuta 2013. Kappale on päässyt listoille viidessä eri valtiossa.

## Kappalelista

**Digitaalinen lataus**

* 1. In Your Eyes - 03:17

## Listasijoitukset

## Lähteet
Retaliation

**Retaliation** on saksalainen death metal -yhtye, joka perustettiin vuonna 2006 Marktheidenfeldissä, Baijerissa.

Yhtyeen esikoisalbumi *[[Seven (albumi)|Seven]]* julkaistiin elokuussa 2010.

## Jäsenet
* Johannes Schwarzkopf – laulu
* Dennis Schneider – kitara
* Florian Wehner – kitara
* Heiko Heckner – basso
* Marc Schuhmann – rummut

### Entiset jäsenet
* Nasar Skripitskij – rummut
* Jürgen Köhler – rummut
* Sebastian Pschirrer – kitara
* Stefan Lammer – kitara, laulu
* Marco Weißenberger – laulu
* Sven Lutz – basso
* Julian Welsch – kitara
* Christian Schlosser – laulu

## Diskografia
* 
* 

## Lähteet

## Aiheesta muualla
* 
* 
* Retaliation Facebookissa
* Unique Leader Records
Max Havelaar

**Max Havelaar** (*Max Havelaar, of de koffie-veilingen der Nederlandse Handel-Maatschappij*) on alankomaalaisen siirtomaavirkamiehen Eduard Douwes Dekkerin eli nimimerkki Multatulin kirjoittama teos, joka ilmestyi 1860. Teos on omaelämäkerrallinen romaani, ja hän kirjoitti sen asuttuaan Indonesiassa 1838–1857 ja nähtyään siellä siirtomaaisäntien poropovarillisen elämäntavan ja siirtomaavallan häikäilemättömyyden. Se on paitsi aatteellisesti myös tyylillisesti tuore ja omaperäinen ja ennakoi siten 1880-luvulla alkanutta kirjallisuuden elpymistä.

Teos on ilmestynyt vuonna 1946 suomeksi samalla nimellä. Sen on suomentanut Helmi Krohn ja julkaissut Suomen Kirja.

Kirjasta on saanut nimensä Reilun kaupan tunnus.

Romaanin pohjalta valmistui vuonna 1976 Fons Rademakersin ohjaama samanniminen elokuva, joka tuli Suomen teattereihin syksyllä 1981.

## Lähteet

## Aiheesta muualla